Üldkohtu (viies koda) 27. märtsi 2017. aasta määrus – Frank vs. komisjon
(kohtuasi T‑603/15)
Tühistamishagi – Teadusuuringute ja innovatsiooni raamprogramm „Horisont 2020“ – Euroopa Teadusnõukogu (ERC) 2015 tööprogrammi raames korraldatud taotlus- ja tegevusvoorud – Euroopa Teadusnõukogu Rakendusameti otsus, mille kohaselt ei ole hageja ettepanek taotluskõlbulik – Komisjoni otsus, millega vaikimisi jäeti rahuldamata halduskaebus Euroopa Teadusnõukogu Rakendusameti otsuse peale – Kostja valesti määratlemine – Vastuvõetamatus
1.      Kohtumenetlus – Hagimenetluse algatusdokument – Vorminõuded – Vaidluse eseme määratlemine – Nõuete täpsus ja ühetimõistetavus – Muutmine menetluse käigus – Tingimus
(Euroopa Kohtu põhikiri, artikli 21 esimene lõik ja artikli 53 esimene lõik; Üldkohtu kodukord, artikli 76 esimese lõigu punktid d ja e ning artikli 84 lõige 1)
(vt punktid 37–41)
2.      Kohtumenetlus – Asja läbivaatamist takistavad avalikul huvil põhinevad asjaolud – Uurimine kohtu algatusel
(Üldkohtu kodukord, artikkel 129)
(vt punkt 48)
3.      Euroopa Liidu ametid – Euroopa Teadusnõukogu Rakendusamet (ERCEA) – Kaebemenetlus – Liidu kohtusse esitatud hagi – Kohustus esitada eelnev halduskaebus komisjonile – Ulatus – Euroopa Teadusnõukogu Rakendusametile ettepanekute hindamise kontrollitaotluste esitamiseks elektroonilise taotlemise süsteemi veebivormi kasutamine – Halduskaebuse puudumine – Vastuvõetamatus
(Euroopa Parlamendi ja nõukogu määrus nr 1290/2013, artikkel 16; nõukogu määrus nr 58/2003, artikkel 22)
(vt punktid 57–59)
4.      Tühistamishagi – Vastuvõetavuse tingimused – Vaidlustatud akti autori vastu esitatud hagi – Erandid – Delegeeritud õiguste alusel vastu võetud õigusaktid, mille eest vastutab volituse andnud institutsioon – Euroopa Teadusnõukogu Rakendusameti (ERCEA) otsus lükata tagasi ettepanek, mis esitati vastuseks konkursikutsele – Euroopa Teadusnõukogu Rakendusameti (ERCEA) pädevus niisuguse otsuse vastuvõtmiseks – Komisjoni vastu esitatud hagi – Vastuvõetamatus
(ELTL artikkel 263; Euroopa Parlamendi ja nõukogu määrus nr 1291/2013, artikkel 18; nõukogu määrus nr 58/2003, artikkel 22; nõukogu otsus 2013/743, artikli 5 lõike 7 punkt a)
(vt punktid 67–72)
5.      Kohtumenetlus – Hagimenetluse algatusdokument – Vorminõuded – Kostja määratlemine – Ekslikult muu isiku nimetamine kostjana vaidlustatud akti autori asemel – Vastuvõetamatus – Piirid – Teave, mis võimaldab kostja üheselt määratleda
(ELTL artikli 263 esimene lõik; Euroopa Kohtu põhikiri, artikkel 21; Üldkohtu kodukord, artikli 76 esimese lõigu punkt c)
(vt punkt 73)
6.      Kohtumenetlus – Hagi esitamise tähtaeg – Aegumine – Vabandatav eksimus – Mõiste
(vt punkt 79)
Ese
ELTL artikli 263 alusel esitatud nõue tühistada Euroopa Teadusnõukogu Rakendusameti (EREA) 5. juuni 2015. aasta otsus, mis käsitles programmi „ERC starting grant“ raames esitatud hageja taotlust nr 680151, mida ei hinnatud esimeses etapis positiivselt ja mida ei lubatud teise etapi kontrolli, ning komisjoni vaikimisi tehtud otsus, millega jäeti rahuldamata nõukogu 19. detsembri 2002. aasta määruse (EÜ) nr 58/2003, millega kehtestatakse nende täitevasutuste põhikiri, kellele usaldatakse teatavad ühenduse programmide juhtimisega seotud ülesanded (EÜT 2003, L 11, lk 1; ELT eriväljaanne 1/4, lk 235), artikli 22 lõike 1 alusel hageja poolt esitatud halduskaebus.
Resolutsioon
1.
Jätta hagi vastuvõetamatuse tõttu läbi vaatamata.
2.
Jätta Regine Franki ja Euroopa Komisjoni kohtukulud nende endi kanda.